Brüsszel, 10.12.2004

COM(2004) 801 végleges

2002/0259 COD

BIZOTTSÁGI KÖZLEMÉNYAZ EURÓPAI PARLAMENTNEK az EK-szerződés 251. cikke (2) bekezdésének második albekezdése alapján

a Tanács közös álláspontja az 1999. április 26-i 1999/32/EK tanácsi irányelvet a hajózási gázolajok kéntartalmát illetően módosító európai parlamenti és tanácsi irányelv elfogadására vonatkozóan

2002/0259 COD

BIZOTTSÁGI KÖZLEMÉNYAZ EURÓPAI PARLAMENTNEK az EK-szerződés 251. cikke (2) bekezdésének második albekezdése alapján

a Tanács közös álláspontja az 1999. április 26-i 1999/32/EK tanácsi irányelvet a hajózási gázolajok kéntartalmát illetően módosító európai parlamenti és tanácsi irányelv elfogadására vonatkozóan (EGT vonatkozású szöveg)

1- HÁTTÉR

+++++ TABLE +++++

2- A BIZOTTSÁGI JAVASLAT CÉLJA

A javaslat célja a hajók által kibocsátott kéndioxidnak (SO2 vagy SOx) és részecske jellegű anyagoknak a környezet savasodására és az emberi egészségre gyakorolt hatásának csökkentése. Az SOx és részecske jellegű anyagok hajók általi kibocsátása közvetlenül a gázolaj kéntartalmával függ össze. A hajózási nehéz gázolaj átlagos kéntartalma (S-tartalom) 2,7% vagy 27.000 részecske/millió (ppm), összehasonlításul a gépjárművek gázolajára a kéntartalom új határértéke 10 ppm. A javaslat új határértékeket tartalmazott a hajózási gázolaj maximális kéntartalmára vonatkozóan, különösen:

- 1,5%-os S-határérték az összes hajóra nézve az Északi-tengeren, a La Manche-csatornán és a Balti-tengeren, a Nemzetközi Tengerészeti Szervezetben elfogadott, az SOx-kibocsátás tekintetében ellenőrzött területre vonatkozó határértékkel összhangban. Ennek révén csökkenni fog a savasodás és javul a levegő minősége;

- 1,5%-os S-határérték az EU kikötőibe tartó vagy onnan elhajózó menetrend szerinti járatot lebonyolító személyszállító hajókra nézve, a személyszállító hajókkal szemben szigorú követelményeket támasztó EU-előírásokkal összhangban. Ezáltal a partok környékén javulni fog a levegőminőség, és ez az intézkedés hozzájárul EU-szinten a kis kéntartalmú gázolajjal történő ellátás biztosításához.

- 0,2%-os S-határérték az EU kikötőiben horgonyzó hajókra és valamennyi belvízi hajóra az SOx és részecske jellegű anyagok helyi kibocsátásának csökkentése és a helyi levegőminőség javítása érdekében.

3 A KÖZÖS ÁLLÁSPONTRA VONATKOZÓ ÉSZREVÉTELEK

3.1 Általános észrevételek

Módosított tervezetében a Bizottság az Európai Parlament által javasolt 36 módosításból az első olvasatban harmincat teljes egészében, részben vagy elvben elfogadott. 21 módosítást vagy szó szerint, vagy szellemében már bele is foglaltak a közös álláspontba.

A Bizottság elfogadta az összes módosítást, amely a tervezet hatókörének és környezeti hasznának pontosítását szolgálja, azokat, amelyek még egyértelműbb rendelkezéseket vezetnek be az alternatív kipufogógáz-csökkentő technológiák kipróbálására és a végrehajtás időpontjait előrehozó módosítások többségét. A Bizottság nem fogadta el azokat a módosításokat, amelyek az összes közösségi vizekre nézve alacsonyabb határértékekkel egy második szakaszt vezetett volna be a hajózási gázolajra, mivel meggyőződése szerint ez most még korai lenne.

A Tanács most úgy döntött, hogy elfogadja a Parlament pontosító módosításainak többségét, illetve azokat, amelyek a kipufogógáz-tisztító technológiák vizsgálatát javasolják. A végrehajtási időpontokat illetően a parlamenti első olvasatot követően lényeges fejlemény következett be: a Nemzetközi Tengerészeti Szervezet levegőszennyezés elleni egyezménye, a MARPOL VI. melléklete megszerezte a hatálybalépéshez szükséges számú ország megerősítését . A közös álláspontban rögzített végrehajtási időpontokat ennek következtében átütemezték, hogy megfeleljenek a MARPOL VI. mellékletében foglalt végrehajtási időpontoknak. A határértékek második szakaszát illetően a Tanács úgy döntött, hogy a felülvizsgálati záradékot (7. cikk) részletesebb szöveggel egészíti ki, javasolva, hogy szigorúbb határértékeket szorgalmazzon az IMO-ban a MARPOL VI. melléklete felülvizsgálatának keretében, és ugyancsak javasolva lehetséges kiegészítő intézkedésként a gazdasági eszközökről szóló bizottsági jelentés benyújtásának előrehozását.

A Bizottság úgy ítéli meg, hogy a 2004.12.09-án/én minősített többséggel elfogadott közös álláspont nem változtatja meg a javaslat szemléletét vagy céljait, és ezért azt jelenlegi formájában is támogatni tudja.

3.2 Az észrevételek részletezése

3.2.1 A Bizottság által teljaes egészében, részben vagy elvben elfogadott és a közös álláspontba beépített parlamenti módosítások

Az 1., 3., 4., 5., 6., 7., 8., 10., 18., 23., 27., 29., 30., 31., 33., 38., 39., 40., 43. és 44. módosítást eltérő mértékben építették be. Ezek a módosítások pontosításokat tartalmaztak, , megváltoztattak egyes eltéréseket és szabályokat állapítottak meg a kipufogógáz-tisztítás vizsgálatára és használatára vonatkozóan.

3.2.2 A Bizottság által elvetett, de a közös álláspontba teljes egészében, részben vagy elvben beépített parlamenti módosítások

A Bizottság elvetette a 13. módosítást, de részben beépítésre került a közös álláspontba. Ez a módosítás a személyszállító hajókra vonatkozó rendelkezések hatálybalépési időpontjának előrehozását javasolta. A Tanács úgy döntött, hogy a korábbi végrehajtás logikus, mert így összhangba kerül a MARPOL VI. mellékletének hatálybalépésével.

3.2.3 A Bizottság és a Tanács által elvetett és a közös álláspontból kihagyott parlamenti módosítások

A 22., 25., 26., 32. és 42. módosítást mindkét intézmény elvetette és nem kerültek be a közös álláspontba. Ezek a módosítások második szakaszbeli határértékeket és egyéb szükségesnek ítélt kiegészítésekre tettek javaslatot. 3.2.4 A Bizottság által teljes egészében, részben vagy elvben elfogadott, de a közös álláspontból kihagyott parlamenti módosítások

A Bizottság a 2., 14., 15., 16., 17., 21., 24., 28., 37. és 41. módosítást részben vagy elvben elfogadta, de ezek nem kerültek be a közös álláspontba. Ezek többsége szorosabb határidőket javasolt, amelyek nem felelnek meg a MARPOL VI. mellékletével összhangban most kialakított végrehajtási ütemtervnek.

3.2.5 A Tanács további változtatásai a javaslatban

Az 1. cikk (1) bekezdése négy új mentességet vezet be, mégpedig a katonai tevékenységet folytató, a tengeren az élet biztonságát szolgáló, a sérült vagy az elfogadott kibocsátáscsökkentő technológiákat alkalmazó hajókhoz használt gázolajokra.

Az 1. cikk (2) bekezdése számos új meghatározással egészült ki, a MARPOL-t, a VI. mellékletet, a hadihajókat, a „forgalomba hozatalt”, a „legkülső régiókat” és a „szennyezés-csökkentő technológiákat” illetően.

Az 1. cikk (4) bekezdése a hajózási gázolajra vonatkozó meglévő rendelkezések hatályon kívül helyezését 2010-ig késlelteti (beleértve a Görögországnak és a legkülső régióknak adott eltéréseket, amelyek eddig az időpontig maradnak fenn).

Az 1. cikk a SOx–kibocsátás tekintetében ellenőrzött területekkel és a személyhajókkal foglalkozó (5) bekezdésében található a tagállamok felelősségének pontosítása a végrehajtást illetően; a tagállamoktól az előírásoknak megfelelő gázolaj rendelkezésre állásának biztosítását elváró rendelkezést törölték, és az alkalmazási határidőket általánosan úgy módosították, hogy azok összhangban legyenek a MARPOL VI. mellékletével, vagy 12 hónappal kövessék az irányelv hatálybalépését, attól függően, hogy melyik határidő a későbbi.

Az 1. cikk (6) bekezdése a kikötőhelyeken horgonyzó hajók és belvízi hajók üzemanyagának alacsony kéntartalmára vonatkozó követelmények alkalmazását 2010. január 1-ig késlelteti. A kikötőhelyeken horgonyzó hajók esetében rugalmas elbánást vezet be, az üzemanyagváltáshoz szükséges "elegendő idő biztosításával”, a rövid időre kikötő hajók mentességet kapnak és két év eltérést engedélyeznek 16 görög személyszállító hajó számára. A belvízi hajókat a tengeren tartózkodásuk időtartamára mentesség illeti meg.

Az 1. cikk (7) bekezdésében sokkal bővebb szöveg található az új szennyezéscsökkentő technológiák vizsgálatára és használatára vonatkozóan, beleértve a jóváhagyásukhoz szükséges komitológiai eljárásokat is.

A 1. cikk (8) bekezdésének a mintavételre és elemzésre vonatkozó előírásait kissé lerövidítették, és pontosították a szöveget.

Az 1. cikk (9) bekezdésében a bizottsági jelentést 2008-ra hozták előre és alapjait úgy módosították, hogy kiterjedjenek az üzemanyagköltségek alakulására, a közlekedési módok változására, az IMO-n belüli előrehaladásra és a személyszállító hajókra vonatkozó előírás költség-haszon elemzésére. A jelentést kiegészíthetik második szakaszbeli kéntartalomhatárértékekre vonatkozó javaslatok. A gazdasági eszközökre vonatkozó külön jelentést 2005-ig kell elkészíteni. A komitológiai eljárás hatóköre korlátozott.

Az 1. cikknek a szabályozási bizottságot létrehozó (10) bekezdését némileg átfogalmazták.

4- KÖVETKEZTETÉS

A Tanács által alkalmazott változtatások segítik a javaslat pontosítását, és végrehajtását összehangolják az IMO MARPOL-egyezményének VI. mellékletével. Támogatják az alternatív technológiák és gazdasági eszközök fejlesztését és azt, hogy az IMO és az EU fontolóra vegye szigorúbb határértékek elfogadását egy második szakasz keretében. A Bizottság ezért támogatja a 2004.12.09 minősített többséggel elfogadott közös álláspontot.